open-index/open-wikipedia-markdown huggingface dataset:
சந்தநாபுரிக் கணவாய்

**சந்தநாபுரிக் கணவாய்** பூனே-நாசிக் தேசிய நெடுஞ்சாலையில் (NH50) சகாயத்திரியினுடாக செல்கிறது. சந்தநாபுரிக் கணவாயின் ஒரு முனையில் சந்தநாபுரி கிராமமும் மற்றொரு முனையில் கொர்கோவன் கிராமமும் உள்ளன. சகாயத்திரில் மிகவும் சிரமமான கணவாய் இது.ஏனென்றால் இதில் பல சரிவான திருப்பங்கள் இருக்கின்றன. மும்பையின் அருகே இருப்பதால், பூனே-நாசிக் இடையே கடுமையான போக்குவரத்து நெரிசல் நிலவுகிறது. மும்பை, பூனே மற்றும் நாசிக், மகராட்டிரத்தின் தொழில் முக்கோணமாக இருப்பதால் இக்கணவாய், போர் மற்றும் கராசா அல்லது துளு கணவாய் போன்று முக்கியத்துவம் பெறுகிறது.

இக்கணவாயில், பழைய 2 வழி சாலைக்கு பதில் 4 வழி சாலையாக  தேசிய நெடுஞ்சாலை-50 மாற்றப்பட்டு 2017 மார்ச் முதல் போக்குவரத்திற்காகத் திறக்கப்பட்டுள்ளது.

## வெளி இணைப்புகள்
* Chandanapuri Ghat wikimapia

பகுப்பு:இந்தியக் கணவாய்கள்
பகுப்பு:மகாராட்டிரப் புவியியல்
சாட்மாலா மலைத்தொடர்

**சாட்மாலா** (*Satmala*), மகராட்டிர மாநிலம் நாசிக் மாவட்டம் வழியாகச் செல்லும் ஒரு மலைத் தொடராகும். சகாயத்திரி மலைத்தொடரின் ஒரு பகுதியாகும். இச்சிகரம் மாவட்டத்தின் பெரும்பாலான பகுதிகளிலிருந்தும், முக்கிய இடங்களிலிருந்தும் பார்க்க முடியும். இச்சிகரங்களில் உயரமான சிகரமான தோதப்(1,451அடி), மகராட்டிரத்தின், கல்சுபாய் மற்றும் சால்கருக்கு அடுத்த மூன்றாவது உயரமான சிகரமாகும். மேற்கு தொடர்ச்சி மலைகளில் 29வது உயரமான மலையாகும். இதன் கிழக்கு பகுதியில் சான்வாடு தொடர் அமைந்துள்ளது. சாட்மாலா என்ற பெயரில் தெலுங்கானாவிலும் ஒரு மலைத்தொடர் உள்ளது.

## மலைகளின் பட்டியல்

## மேற்கோள்கள்

பகுப்பு:நாசிக் மாவட்டம்
பகுப்பு:இந்திய மலைத்தொடர்கள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
திரியம்பகேசுவர் தொடர்

**திரியம்பகேசுவர் தொடர்** (*Trimbakeshwar Range*) மகாராட்டிர மாநிலத்தில் நாசிக்கில் மேற்குத் தொடர்ச்சி மலையின் ஒரு பகுதியாகும். இது நாசிக்கிலிருந்து சுமார் 30 கி.மீ. தொலைவில் தென்மேற்கு திசையில் அமைந்துள்ளது. பிரம்மகிரி மலையின் சேண வடிவிலான தாழ்வுப் பகுதி, இப்பகுதியினை பாதுகாக்கின்றது. திரியம்பாக்கு நகரத்தின், திரியம்பகேசுவரர் சிவன் கோயிலுக்கு இந்து பக்தர்கள் பெரும் அளவில் வருகை புரிகின்றனர். இந்தியாவின் இரண்டாவது நீளமான ஆறான கோதாவரி, இத்தொடரின் வட திசையில் உற்பத்தியாகின்றது. இதன் தென் திசையில் உள்ள மலைகளில் அடர்ந்த காடுகள் காணப்படுகின்றன. மும்பை நகரத்தின் குடிநீர் தேவையை பூர்த்தி செய்யும் மேல் வைடார்னா நீர்தேக்கத்தின், நீர்ப்பிடிப்புப் பகுதியாகவும் இப்பகுதி இருக்கிறது. இத்தொடரில் அஞ்சநேரி மலை அமைந்திருக்கிறது. குழப்பங்களைத் தவிப்பதற்காக இத்தொடர் திரியம்பாகு-அஞ்சநேரி என்றும் அழைக்கப்படுகிறது.

## புவியியல்
தக்காண பீடபுமியின் மேற்கு முனையில் இத்தொடர் அமைந்துள்ளது.எரிமலைப்பாறைகள் இத்தொடரிலிருப்பதால், இது தக்காண பொறி என்றும் அழைக்கப்படுகிறது. T NH848 மூலம் நகரத்திலிருந்து, இதம்மலைத்தொடரினை அடையலாம்.

## சிகரங்களின் பட்டியல்

## மேற்கோள்கள்

பகுப்பு:நாசிக் மாவட்டம்
மாந்தர்ரே

**மாந்தர்ரே** (*Monterrey*, ) மெக்சிக்கோவின் வடகிழக்கிலுள்ள  நுவோ லியான் மாநிலத்தின் தலைநகரமும் மிகப்பெரும் நகரமும் ஆகும். மெக்சிக்கோவின்  மூன்றாவது மிகப்பெரிய  பெருநகரத் தொகுப்பும் ஒன்பதாவது பெரிய  நகரமுமாகும். மாந்தர்ரே வடக்கு மெக்சிக்கோவின் வணிக மையமாகவும் பல பன்னாட்டு நிறுவனங்களின் இருப்பிடமாகவும் விளங்குகின்றது.  

இந்த நகரம் மெக்சிக்கோவின் செல்வச்செழிப்பு மிக்க நகரங்களில் ஒன்றாக விளங்குகின்றது.  2017இல் இதன் மொத்த உள்நாட்டு உற்பத்தி US$142 பில்லியனாக இருந்தது. மாந்தர்ரேயின் கொள்வனவு ஆற்றல் சமநிலைப்படுத்திய தனிநபர் மொத்த உள்நாட்டு உற்பத்தி கிட்டத்தட்ட US$35,500 ஆக உள்ளது; இது நாட்டின்  தனிநபர் உற்பத்தியான  US$18,800 போல இருமடங்கானது. இது உலக பீட்டா நகர்களில் ஒன்றாக கருதப்படுகின்றது. உலகப் பொதுவர் மாநகராகவும் போட்டிமிகு நகராகவும் உள்ளது. ஆழ்ந்த வரலாறும் பண்பாடும் உள்ள மாந்தர்ரே மெக்சிக்கோவின் மிகவும் முன்னேற்றமடைந்த நகரங்களில் ஒன்றாகும். இது மிகவும்  "அமெரிக்கத்தனம்" கொண்ட நகராகவும் குறிப்பிடப்படுகின்றது.

முக்கியமான தொழில் மற்றும் வணிக மையமாக உள்ளதால் மாந்தர்ரேயில் பல மெக்சிக்கோ நிறுவனங்களின் தாயகமாக விளங்குகின்றது; குருப்போ அவாந்தே, இலானிக்சு எலெக்ட்ரானிக்சு, ஓக்ரேசா,  CEMEX, வித்ரோ, OXXO, FEMSA, தினா, குரூப்போ ஆல்பா இங்குள்ள சில நிறுவனங்களாகும். இங்குள்ள பன்னாட்டு நிறுவனங்களாவன: சீமென்ஸ், அக்சென்ச்சர், டெர்னியம், சோனி, தோஷிபா, கேரியர், விர்ல்பூல், சேம்சங், டொயோட்டா, பாப்காக் & வில்காக்ஸ், டேவூ, பிரித்தானிய அமெரிக்க புகையிலை, நோக்கியா, டெல், போயிங், எச்டிசி, ஜெனரல் எலக்ட்ரிக், ஜான்சன் கன்ட்ரோல்சு, கமேசா, எல்ஜி, SAS நிறுவனம், குருண்ட்போசு, டான்போசு, குவால்போன், டெலிபர்பார்மன்சு

வடகிழக்கு மெக்சிக்கோவில், மாத்ரே ஓரியன்டல் மலையின் அடிவாரத்தில் மாந்தர்ரே அமைந்துள்ளது. இந்த குடியிருப்பை 1596இல் டியாகோ டெ மான்ட்மேயர் நிறுவினார். மெக்சிகோ விடுதலைப் போருக்குப் பின்னர் மாந்தர்ரே ஓர் முக்கியமான வணிக மையமாக மாறியது.
## மேற்கோள்கள்

பகுப்பு:மெக்சிக்கோவிலுள்ள நகரங்களும் ஊர்களும்
சென்னை மாகாண சுதேச ஆட்சிப்பகுதி முகமை

**சென்னை மாகாண சுதேசி ஆட்சிப் பகுதி முகமை** அல்லது **சென்னை அரசாங்க பேராள ஆட்சி வட்டாரங்கள்** (**Madras States Agency)** என்பது பிரித்தானிய இந்தியாவின் மறைமுக ஆட்சி நடந்த சுதேச அரசுகளின் ஒரு காலனித்துவ அமைப்பாகும். 1923 ஆம் ஆண்டு நிறுவப்பட்ட இந்த ஐந்து சுதேச அரசுகள் பின்வருமாறு  :

* திருவிதாங்கூர், மகாராஜாவுக்கு பாரம்பரியமாக 19 குண்டு மரியாதை அளிக்கப்பட்டது;
* கொச்சி, மகாராஜாவுக்கு பாரம்பரியமாக 17 குண்டு மரியாதை அளிக்கப்பட்டது;
* புதுக்கோட்டை, ராஜாவுக்கு பாரம்பரியமாக 11 குண்டு மரியாதை அளிக்கப்பட்டது;
* பங்கனப்பள்ளி, நவாப்புக்கு பாரம்பரியமாக 9 குண்டு மரியாதை அளிக்கப்பட்டது;
* சந்தூர், ராஜாவுக்கு குண்டு வணக்கமில்லா மரியாதை அளிக்கப்பட்டது.

## வரலாறு
1923 ஆம் ஆண்டுக்கு முன்னர்வரை, சென்னை மாகாணத்துக்கு அருகில் இருந்த இந்த ஐந்து சுதேச அரசுகளும், பொதுவாக இவற்றக்கு அருகில் இருந்த சென்னை மாவட்டத்தின் மாவட்ட ஆட்சிரியரின் பொறுப்பில் இருந்தன.  1923 ஆம் ஆண்டில், அனைத்து சுதேச அரசுகளும் இந்திய அரசாங்கத்தின் நேரடி கட்டுப்பாட்டின் கீழ் கொண்டு வரப்பட்டன, தனிப்பட்ட அமைப்புகள் அகற்றப்பட்டு இந்திய கவர்னர் ஜெனரலின் பொறுப்பில் ஒற்றை தனி நிறுவனமாக மாற்றப்பட்டது. 

திருவாங்கூருக்கான முகவர் அதன்  தலைநகரான திருவனந்தபுரத்தில் இருந்தார். அவர் சுதேச அரசுகளின் வெளியுறவு மற்றும் புது தில்லியில் உள்ள மத்திய அரசாங்கத்துடன் அவர்களின் உறவை மேற்பார்வை செய்தார்.

இந்தியா 1947 இல் சுதந்திரமடைந்தபோது அந்த முகமை ரத்து செய்யப்பட்டது. 1947 மற்றும் 1950 ஆம் ஆண்டுகளுக்கு இடையில், திருவாங்கூர் மற்றும் கொச்சி தவிர மற்ற சுதேச அரசுகள் சென்னை மாகாணத்தின் அண்டை மாவட்டங்களுடன் இணைந்தன.

## தலைமை அலுவலர்கள்

### பேராளர்கள்

### ரெசிடென்சி
 1937 ஏப்ரல் 1 இல், சென்னை அரசு முகமையானது ரெசிடென்சியாக  மாற்றப்பட்டது,  மற்றும்   1939 சனவரி 1 அன்று, பங்கனப்பள்ளி மற்றும் சாந்தூரின் சுதேச அரசுகள் மைசூர் ரெசிடென்சிக்கு மாற்றப்பட்டன.

## மேற்கோள்கள்

பகுப்பு:சென்னை மாகாணம்
வரன்தா மலைக்கணவாய்

**வரன்தா மலைக்கணவாய்** (वरंधा घाट) மகராட்டிர மாநிலதின் தேசிய  நெடுஞ்சாலை-4 மற்றும் கொன்கனுக்கிடையேயான ஒரு மலைக்கணவாயாகும். மேற்குத் தொடர்ச்சி மலையின் முகட்டில் அமைந்துள்ள வரன்தா மலைக்கணவாய், அதன் சூழல், அழகிய அருவிகள், குளங்கள் மற்றும் அடர்ந்த காடுகளுக்கு பெயர்பெற்றது. 

## புவியியல்
வரன்தா மலைக்கணவாய், சாகாயத்தி ரி மலைத்தொடரினுடாகச் சென்று போரிலிருந்து மகாது செல்லும் வழியில் இணைகிறது.  கொன்கனிலிருந்து பூனேவிற்கு செல்லும் வழிகளில் இதுவும் ஒன்று. இது பூனேவிலிருந்து, 108கிமீ தொலைவில் உள்ளது. நிராதேவ் அணையிலிருந்து கணவாய்க்கு வரும் வழியில் பல ஊசிகொண்டை வளைவுகள் உள்ளன. மேலும்,  இப்பாதை அணையின் காயல் நீரினை சற்றி வருவதாக அமைந்துள்ளது.

இப்பாதையிலிருந்து 15கிமீ தொலைவில் சிவதார்கல் என்ற இடம் ஒரு பிரபலமான சுற்றுலாத்தலமாகும்.

## மேற்கோள்கள்

பகுப்பு:இந்தியக் கணவாய்கள்
அம்பா மலைக்கணவாய்

**அம்பா மலைக்கணவாய் ** (*Amba Ghat*) என்பது இந்தியாவின், மகராட்டிர மாநிலம் இரத்தினகிரி-கோலாப்பூர் சாலையில் அமைந்துள்ள ஒரு கணவாய் ஆகும். இந்த சாலை கடல் மட்டத்திலிருந்து 2000அடி உயரத்தில் அமைந்துள்ளது. இக்கணவாய் சகாயத்திரி மலைத்தொடரில் (மேற்குத் தொடர்ச்சி மலைகள்) அமைந்துள்ளது. மேலும், இம்மலை கண்களை கவரும்படியாகவும், இரம்மியமான காலநிலையையும் கொண்டது. இது கோலாப்பூர் மாவட்டத்தின் ஷாஹுவாடிக்கு அருகில் அமைந்துள்ளது.  பாவன்கிந்து மற்றும் விசால்காத் ஆகியவை அருகே உள்ள புகழ் பெற்ற இடங்களாகும். கொல்காப்பூரில் வசிப்பவர்களுக்கு ஒரு சிறந்த சுற்றுலாத்தளமாகும்.

இப்பகுதி பாராகிளைடிங் விளையாட்டுக்கான இடமாகவும் மாறியுள்ளது.

## குறிப்புகள்

பகுப்பு:கோல்ஹாப்பூர் மாவட்டம்
பகுப்பு:இந்தியக் கணவாய்கள்
அம்பொலி மலைக்கணவாய்

**அம்போலி மலைக்கணவாய் ** (*Amboli Ghat*) இந்தியவின் மேற்குத் தொடர்ச்சி மலைத் தொடரில் உள்ள ஒரு கணவாயாகும். மிகவும் அழகான கணவாயான இதில் அம்பொலி மலைவாழிடம் அமைந்துள்ளது. இது கோலாப்பூரில் இருந்து சாவந்த்வாடி ( அம்போலி வழியாக) செல்லும் வழியில் உள்ளது. அடர்ந்த காடு, அருவிகள் மற்றும் அழகான இயற்கை நிலப்பரப்பால் சூழப்பட்ட இந்த மலைத்தொடர் அதிக மழையைப் பெறுகிறது. மகாராட்டிராவின் சுற்றுலாத்தலங்களுள் இதுவும் ஒன்று.

## தாமி மரணம்
அம்பொலி கணவாயில், 31 சூளை 2017ல் இரண்டு சுற்றுலாப் பயணிகள், தாமி எடுக்க முயன்ற போது 2,000அடி ஆழப் பள்ளத்தில் விழுந்து இறந்தனர். 

## References

பகுப்பு:சிந்துதுர்க் மாவட்டம்
பகுப்பு:இந்தியக் கணவாய்கள்
இட்ரியம் பாசுபைடு

**இட்ரியம் பாசுபைடு** *(Yttrium phosphide)* என்பது YP  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். இட்ரியம் மற்றும் பாசுபரசு தனிமங்கள் சேர்ந்து இச்சேர்மம் உருவாகிறது. இட்ரியம்(III) பாசுபைடு என்றும் இதை வகைப்படுத்துகிறார்கள். 

## தயாரிப்பு

தூய இட்ரியம் மற்றும் பாசுபரசு இரண்டையும் சேர்த்து வெற்றிடத்தில் 500–1000 °செல்சியசு வெப்பநிலைக்கு சூடுபடுத்துவதால் இட்ரியம் பாசுபைடு உருவாகிறது:

Y + P → YP

## பண்புகள்

நிறமற்ற திண்மமான இட்ரியம் பாசுபைடு கனசதுர படிகங்களாக உருவாகிறது.

## பயன்கள்

சீரொளி இருமுனையங்கள் மற்றும் உயர் ஆற்றல் அதிர்வெண் பயன்பாடுகளில் இட்ரியம் பாசுபைடு ஒரு குறைக்கடத்தியாகப் பயன்படுகிறது. 

## மேற்கோள்கள்

பகுப்பு:இட்ரியம் சேர்மங்கள்
பகுப்பு:பாசுபைடுகள்
பகுப்பு:பாறை உப்பு படிகக் கட்டமைப்பு
இட்ரியம்(III) புளோரைடு

**இட்ரியம்(III) புளோரைடு** *(Yttrium(III) fluoride)* என்பது YF3   என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். இட்ரியம் மற்றும் புளோரின் ஆகிய தனிமங்கள் சேர்ந்து இச்சேர்மம் உருவாகிறது. இயற்கையில் தூய நிலையில் இது கிடைப்பதில்லை. புளோரைடு கனிமங்களில் டுவெய்டைட்டு- (Y) (Y,Na)6Ca6Ca6F42 மற்றும் காக்ரினைட்டு-(Y) NaCaY(F,Cl)6 வகை சேர்மங்களாக இது கலந்துள்ளது. சில சமயங்களில் புளோரைட்டு கனிமத்திலும் கூட்டுக் கலவையாக இட்ரியத்துடன் சேர்ந்துள்ளது. 

## தயாரிப்பு

புளோரினுடன் இட்ரியா எனப்படும் இட்ரியம் ஐதராக்சைடை ஐதரோ புளோரிக் அமிலத்துடன் சேர்த்து வினைபுரியச் செய்வதால் YF3  உருவாகிறது. 

:Y(OH)3 + 3HF → YF3 + 3H2O

## தோற்றம்

வாய்மிரைட் கனிமமாக இட்ரியம்(III) புளோரைடு தோன்றுகிறது

உலோக இட்ரியம் தயாரிப்பிலும், மென்படலங்கள், கண்ணாடிகள், பீங்கான்கள் தயாரிப்பிலும் இட்ரியம்(III) புளோரைடு பயன்படுத்தப்படுகிறது. 

## தீங்குகள்

அமிலங்கள், ஈரப்பதம், தீவிர செயலூக்கம் மிக்க உலோகங்கள் ஆகியவற்றிடமிருந்து இச்சேர்மத்தை விலக்கி வைக்கவேண்டும். 

## மேற்கோள்கள்

பகுப்பு:இட்ரியம் சேர்மங்கள்
பகுப்பு:புளோரைடுகள்
தாம்கினி கணவாய்

**தாம்கினி கணவாய்** என்பது இந்திய மாநிலமான மகராட்டிரத்தில் முல்சி மற்றும் தாம்கினிக்கிடையே அமைந்துள்ள ஒரு கணவாய் ஆகும்.

மேற்குத் தொடர்ச்சி மலையின் முகட்டில் அமைந்துள்ள தாம்கினி கணவாய் அதன் அழகிய சூழல், அருவிகள், குளங்கள் மற்றும் அடர்ந்த காடுகளுக்கு பெயர்பெற்றதாகும். இக்கணவாயைப் பார்க்க ஆகத்து மற்றும் செப்டம்பர் ஏற்ற மாதங்களாகும். தாம்கினி கணவாய், முல்சி அணையிலிருந்து தொடங்கி பழத்தொட்ட அருந்தகத்தில் முடிகிறது.

## வரலாறு
முன்பு டாடா சக்தி நிறுவனத்திடம் நிலபரப்பு இருந்ததால், தாம்கினி கணவாய் வழியே செல்ல அனுமதியில்லை. கொன்கனிலிருந்து பூனே மற்றும் லோனாவாலா செல்ல இவ்வழித்தடம் முன்வைக்கப்பட்டுள்ளது .

## சாலை
தாம்கினி கணவாய், சகாயத்திரி மலைத்தொடரினுடாகச் சென்று முல்சி-தாம்கினியில் இணைந்து, பூனேவிலிருந்து கொன்கனிற்கு வழியாக அமைந்துள்ளது. இக்கணவாயின் நீளம் 15கிமீ. இப்பகுதியில் அதிகமான மேடு பள்ளங்கள் இருக்கின்றன. மாரிக் காலத்தில், இப்பகுதி பல அருவிகள், சிறு ஓடைகள் என பச்ச பசேலன காட்சியளிக்கின்றன. பூனேவிலிருந்து கோவா நெடுஞ்சாலையில் (NH17) செல்ல பல மாநில பேருந்துகள் உள்ளன.   

மும்பையிலிருந்து, மும்பை-கோவா நெடுஞ்சாலை வழியாக கொலாது சென்று, பின்பு, பூனே-முல்சி அணை காயலினை கடந்து தாம்கினி கணவாயினை அடையலாம். இக்கணவாய் கொலாது மற்றும் காயலுக்கு இடையே அமைந்துள்ளது. இது பார்பத்ற்கு பச்சைக் கம்பளம் போர்தியது போல் இருக்கும். இங்கு ஆரவாரத்துடன் ஓடும் ஓடைகள், கரு மேகங்கள் மற்றும் அவ்வப்போது தோன்றும் அருவிகள் என பார்வையாளர்களை கவருகிறது.

இக்கணவாயிலிருந்து, முல்சி அணை காயல் சாலை வழியாக பால்சியில் உள்ள அருவிக்கு செல்லலாம்.  இந்நாட்களில் இவ்வருவியில் கூட்டம் அலைமோதுகிறது. இவ்வருவியைத் தாண்டி கோலாது, உள்ளது. இங்குள்ள குண்டலிகா ஆற்றில் தெப்பம் ஒட்டுதல் பிரபலமடைந்து வருகிறது.

## மேற்கோள்கள்

பகுப்பு:இந்தியக் கணவாய்கள்
அம்மனங்குடி

அம்மனங்குடி, தஞ்சாவூர் மாவட்டத்தில் கும்பகோணம் தாலுக்காவில் உள்ளது. சோழர் படையின் தலைமை தளபதியாக பணியாற்றிய கிருஷ்ணன் ராமன் பிரம்மயாயரின் பிறப்பிடமாக  திகழ்கிறது.

## விளக்கப்படங்கள்
2001 ஆம் ஆண்டு கணக்கெடுப்பின்படி மொத்த மக்கள் தொகை , 1356. இதில்  685 ஆண்களும் 671 பெண்களும்  இருந்தனர். பாலின விகிதம் 980. கல்வியறிவு விகிதம் 78.64 ஆகும்.

## குறிப்புகள்

பகுப்பு:தஞ்சாவூர் மாவட்டத்திலுள்ள கிராமங்கள்
கே. சிவமூர்த்தி

**சிவமூர்த்தி காசினா நய்க் **என்பவர்  கே. சிவ மூர்த்தி எனும் பெயரால் அழைக்கப்படுகிறார். இவர் இந்தியாவின் கர்நாடக மாநிலத்திலுள்ள தாவண்கரே மாவட்டத்தின் மயாகோண்டா தொகுதியின் சட்டமன்ற  உறுப்பினராக உள்ளார். இவர் 2013 ஆம் ஆண்டில் தேர்ந்தெடுக்கப்பட்டார்.  என். லிங்கனாவைத் தோற்கடித்து எம்.பசவராஜா நாயக வெற்றி பெற்றார்.  

## குறிப்புகள்

பகுப்பு:1956 பிறப்புகள்
பகுப்பு:வாழும் மக்கள்
அம்மதோட்டம்

**அம்மதோட்டம் **,இந்தியாவில் ,தமிழ்நாடு,  தஞ்சாவூர் மாவட்டம், கும்பகோணம் தாலுக்காவில்   உள்ள ஒரு கிராமம் ஆகும்.

## விளக்கப்படங்கள்
2001 ஆம் ஆண்டு மக்கள் தொகை கணக்கெடுப்பின்படி, அம்மதோட்டத்தில்  78 பேர்கள்.  இதில் ஆண்கள்  39, பெண்கள் 39 பேர் உள்ளனர். பாலின விகிதம் 1000. கல்வியறிவு விகிதம் 69.44 ஆகும்

## குறிப்புகள்

* 
பகுப்பு:தஞ்சாவூர் மாவட்டத்திலுள்ள கிராமங்கள்
அரியபடைவீடு

ஆரியப்படைவீடு தஞ்சாவூர் மாவட்டத்தில் கும்பகோணம் தாலுக்காவில் உள்ள  ஒரு கிராமம் ஆகும்.
இங்கு ஆரியம் ( ஆசியா) வரை சென்று போர்புரியும் இராஜராஜசோழ பேரரசின் படைவீரர்கள் தங்கி இருந்தமையின் காரணமாக இந்த ஊர் பெயர் ஆரியப்படைவீடு என உருவாகியது.

## விளக்கப்படங்கள்
2001 ஆம் ஆண்டு மக்கள் தொகை கணக்கெடுப்பின்படி, ஆரியப்படைவீடு கிராமத்தில் மொத்தம் 922 பேர் இருந்தனர்.இதில் 481 ஆண்களும், 441 பெண்களும் இருந்தனர். பாலின விகிதம் 917. கல்வியறிவு விகிதம் 78.9 ஆகும்.

## குறிப்புகள்

* 
பகுப்பு:தஞ்சாவூர் மாவட்டத்திலுள்ள கிராமங்கள்
சுமங்கலி (தொலைக்காட்சித் தொடர்)

**சுமங்கலி** என்பது சன் தொலைக்காட்சியில் மார்ச் 6, 2017 முதல் சூலை 13, 2019 ஆம் ஆண்டு வரை திங்கள் முதல் சனி மதியம் 12 மணிக்கு ஒளிபரப்பாகி, 672 அத்தியாயங்களுடன் நிறைவு பெற்ற குடும்பம் சார்ந்த தொலைக்காட்சி நாடகத் தொடர் ஆகும். இந்தத் தொடரை சத்ய ஜோதி பிலிம்ஸ் தயாரிக்க, திவ்யா, ஐஸ்வர்யா, சுஜீத், அக்ஷிதா, ஸ்ரீ வித்யா சங்கர், தீபா, இளராசன் போன்ற பலர் நடித்துள்ளனர். இது கணவன் மனைவிக்கு இடையேயான பாசத்தைக் கூறும் ஒரு தொடர் ஆகும்.

## கதைச்சுருக்கம்
நடுத்தர குடும்பத்தைச் சேர்ந்த அணுவும் பணக்கார குடும்பத்தைச் சேர்ந்த சந்தோஷும் திருமணம் செய்கின்றனர். திருமணத்திற்கு பிறகு இவர்களின் வாழ்வில் நித்யா என்ற பெண்ணால் வரும் பிரச்சனைகளை தாண்டி எப்படி வாழ்வில் ஒன்றாக வாழ்ந்தார்கள் என்பதை சொல்லும் கதை தான் சுமங்கலி.

## நடிகர்கள்
### முதன்மை கதாபாத்திரம்
* திவ்யா (2017-2019) → ஐஸ்வர்யா (2019) - அணு / ராஜா ராஜேஸ்வரி 
* சுஜீத் - சந்தோஷ்
* வர்ஷினி (2017-2019) → அக்ஷிதா (2019) - நித்தியா
* அஸ்வின் குமார் - செல்வம் (2018)

### துணை கதாபாத்திரம்
* ஸ்ரீ வித்யா சங்கர் - நாகம்மா
* தீபா - பார்வதி
* இளவரசன் - வேதநாயகம்
* சுனிதா - அபி 
* நவீன் குமார்  - பரணி  
* ஜெமினி - சங்கர பாண்டி 
* சதிஷ் 
* மௌரியா 
* பாத்திமா 
* ரேகா சுரேஷ் 
* ரவி வர்மா  
* துர்கா  
* குட்டி ரமேஷ் 
* விஷ்ணு ப்ரியா

## சர்வதேச ஒளிபரப்பு
* இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
* இந்த தொடரை சன் நெக்ட்ஸ் என்ற ஓடிடி தளத்தில் பார்க்க முடியும்.

## மேற்கோள்கள்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
டெட்ராபெர்குளோரேட்டோ அலுமினேட்டு

**டெட்ராபெர்குளோரேட்டோ அலுமினேட்டுகள்**  *(Tetraperchloratoaluminates)* என்பவை டெட்ராபெர்குளோரேட்டோ அலுமினேட்டு எதிர்மின் அயனியின்  [Al(ClO4)4]− உப்புகளாகும். இந்த எதிர்மின் அயனியில் அலுமினியம் நான்கு பெர்குளோரேட்டு குழுக்களால் நான்முகி வடிவில் சூழப்பட்டுள்ளது. அயனியாக நன்கு அறியப்படும் பெர்குளோரேட்டுகள் இங்கு அலுமினியத்துடன் சகப்பிணைப்பாகப் பிணைந்துள்ளன. அலுமினியத்துடன் இணைந்துள்ள சகப்பிணைப்பு பெர்குளோரேட்டு அயனியைச் சிதைப்பதால் இது நிலைப்புத் தன்மை அற்றதாக்குகிறது . 

ஆலோபெர்குளோரேட்டோ அலுமினேட்டுகள் இவற்றுடன் தொடர்புடைய வேதிச்சேர்மங்களாகும். இங்கு ஒரு பெர்குளோரோ தொகுதியும், குளோரின் (குளோரோபெர்குளோரோ அலுமினேட்டுகள்) அல்லது புரோமின் போன்ற (புரோமோபெர்குளோரேட்டோஅலுமினேட்டுகள்) மூன்று ஆலசன்கள் அலுமினியத்துடன் இணைந்துள்ளன .

## உருவாக்கம்
நைட்ரோனியம் பெர்குளோரேட்டு மற்றும் நீரற்ற அலுமினியம் குளோரைடு இரண்டும் துல்லியமான அளவுகளில் நீர்ம கந்தக டையாக்சைடில் கலந்து நைட்ரோனியம்டெட்ராபெர்குளோரேட்டோ அலுமினேட்டு உருவாக்கப்படுகிறது . 

மூன்று மோல் நைட்ரோனியம் பெர்குளோரேட்டு மற்றும் ஒரு மோல் நீரற்ற அலுமினியம் குளோரைடு மற்றும் ஒரு மோல் அமோனியம் பெர்குளோரேட்டு ஆகியவை நீர்ம கந்தக டையாக்சைடில் சேர்க்கப்பட்டு  அமோனியம்டெட்ராபெர்குளோரோ அலுமினேட்டு உருவாக்கப்படுகிறது .

## பண்புகள்

டெட்ராபெர்குளோரேட்டோ அலுமினேட்டுகள் மஞ்சள் நிறத்தில் படிகத் திண்மங்களாகக் காணப்படுகின்றன. 50° செல்சியசு வெப்பநிலை வரை இவை நிலைப்புத்தன்மை கொண்டவையாக உள்ளன.
இவ்வெப்பநிலைக்கு மேல் இவை சிதைவடைந்து எக்சாபெர்குளோரேட்டோ அலுமினேட்டுகள் உருவாகின்றன. இவை அதற்கு மேலான வெப்பநிலைகளிலும் நிலைப்புத்தன்மையுடன் காணப்படுகின்றன

## மேற்கோள்கள்

பகுப்பு:அலுமினியம் சேர்மங்கள்
பகுப்பு:பெர்குளோரேட்டுகள்
பகுப்பு:எதிர்மின் அயனிகள்
ஜி. ராஜ் குமார்

**கோல்கொண்டா ராஜ் குமார்** (பிறந்த 18 ஜூன் 1953) ஒரு இந்திய அரசியல்வாதி ஆவார். மற்றும் இந்தியாவின் தெலுங்கானா மாநிலத்தின் ஹைதராபாத் நகரத்தின் ஹைதராபாத் மாநகர மாநகராட்சியின்  துணை மேயராக  இருந்தார். மேலும் இவர் இந்திய தேசிய காங்கிரஸ் கட்சியை  சோ்ந்தவா் ஆவார். 

## ஆரம்ப வாழ்க்கை
ராஜ் குமார் ஹைதராபாத்தில் பிறந்தார். தெலுங்கானாவின், பாலமமா, முன்னாள் துணை நிறுவனரான அர்ஜூன் குமார் பட்டேல் ஆகியோரில் பிறந்தார்.

## வாழ்க்கை
ராஜ் குமார் 1982 இல் காங்கிரஸ் கட்சியில் சோ்ந்தாா். 2009 இல் நடந்த உள்ளாட்சி தோ்தலில் காவடிகுடா கிளையில் வெற்றி பெற்றார். இவர் GHMC நிலைக் குழு உறுப்பினராகவும் இருந்தார்.

## தனிப்பட்ட வாழ்க்கை
ராஜ் குமார் அருணாவை திருமணம் செய்து கொண்டார். இவர்  இளநிலை பட்டம்  பெற்றவர்.  இவர்களுக்கு  அனுபா, ஷில்பா மற்றும் தீபா ஆகிய மூன்று மகள்கள் உள்ளனா்.

## குறிப்புகள்

## வெளி இணைப்புகள்

* GHMC site 

பகுப்பு:1953 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
எஸ். கிருஷ்ணா குமார்

** எஸ். கிருஷ்ணா குமார் **(செப்டம்பர் 6, 1939), கேராளா மாநிலம், திருவனந்தபுரம் மாவட்டம், கவேதாரில் பிறந்தார்)  கேரளா மாநில இந்திய தேசிய காங்கிரசின் தலைவர் ஆவார். இவர் கொல்லம் மக்களவை தொகுதியிலிருந்து மக்களவை உறுப்பினராகப் பணியாற்றினார். இவர் 8 வது, 9 வது மற்றும் 10 வது மக்களவைக்கும் தேர்ந்தெடுக்கப்பட்டார்.

## குறிப்புகள்

பகுப்பு:10வது மக்களவை உறுப்பினர்கள்
பகுப்பு:1939 பிறப்புகள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
பகுப்பு:கொல்லம் மாவட்ட மக்கள்
பகுப்பு:திருவனந்தபுரம் மாவட்ட மக்கள்
ஹர்தோய் மக்களவைத் தொகுதி

**ஹர்தோய் மக்களவைத் தொகுதி** (*Hardoi Lok Sabha constituency*; ) வட இந்தியாவின் உத்தரப் பிரதேச மாநிலத்தின் மொத்தம்  80 மக்களவை (நாடாளுமன்ற) தொகுதிகளில் ஒன்றாகும்.

## சட்டமன்ற பிாிவுகள்
# சவாஜ்புா்
# ஷஹாபாத்
# ஹர்தோய்
# கோபமவு
# சண்டி

## நாடாளுமன்ற உறுப்பினர்கள்
* 1957: தொரோஹா் சிவதின், பாரதிய ஜன சங்கம்
* 1957: சிக்தாலால் குப்தா, இந்திய தேசிய காங்கிரஸ்
* 1962:கிந்தா் லால், இந்திய தேசிய காங்கிரசு
* 1967: கிந்தா் லால், இந்திய தேசிய காங்கிரசு
* 1971: கிந்தா் லால், இந்திய தேசிய காங்கிரசு
* 1977:பா்மை லால், ஜனதா கட்சி
* 1980: மன்னி லால், இந்திய தேசிய காங்கிரசு (இந்திரா)
* 1984: கிந்தா் லால், இந்திய தேசிய காங்கிரசு
* 1989: பா்மை லால், ஜனதா தளம்
* 1990: சந்த் ராம், ஜனதா தள்
* 1991: ஜெய் பிரகாஷ், பாரதிய ஜனதா கட்சி
* 1996: ஜெய் பிரகாஷ், பாரதிய ஜனதா கட்சி
* 1998: உஷா வர்மா, சமாஜிவாடி கட்சி
* 1999: ஜெய் பிரகாஷ், அகில பாரதிய லோக்தந்ரிக் காங்கிரசு
* 2004: இலியாஸ் ஆஸ்மி, பகுஜன் சமாஜ் கட்சி
* 2009: உஷா வர்மா, சமாஜ்வாதி கட்சி
* 2014: அன்சுல் வர்மா, பாரதிய ஜனதா கட்சி
* 2019: ஜெய்பிரகாசு, பாரதிய ஜனதா கட்சி
* 2024: ஜெய்பிரகாசு, பாரதிய ஜனதா கட்சி

## தேர்தல் முடிவுகள்
### 2024

## மேலும் காண்க
* ஹர்தோய் மாவட்டம்
* மக்களவை தொகுதிகளின் பட்டியல்
## மேற்கோள்கள்

பகுப்பு:உத்தரப் பிரதேச மக்களவைத் தொகுதிகள்
பகுப்பு:ஹர்தோய் மாவட்டம்
கல்யாண் ஜெயின்

**கல்யாண் ஜெயின் **(பிப்ரவரி 6, 1934 இல் இந்தூர், மத்தியப் பிரதேசத்தில் பிறந்தார்) இந்தியாவின் 6 வது மக்களவை உறுப்பினராக இருந்தார். இவர் மத்தியப் பிரதேசத்தின் இந்தோர் தொகுதியிலிருந்து தேர்ந்தெடுக்கப்பட்டார்.ஜனதா கட்சியில் உறுப்பினராக உள்ளார். அவர் சம்யுக்தா சமதா்ம கட்சி, சமதா்ம கட்சி மற்றும் பாரதிய லோக் தளம் ஆகியவற்றிலும் உறுப்பினராக இருந்தார்.

## குறிப்புகள்


பகுப்பு:1934 பிறப்புகள்
பகுப்பு:6வது மக்களவை உறுப்பினர்கள்
பகுப்பு:வாழும் மக்கள்
எமிலி இலக்தவால்லா

**எமிலி இலக்தவால்லா** (*Emily Stewart Lakdawalla*) (பிறப்பு: பிப்ரவரி 8, 1975)  கோளியல் கழக முதுநிலை பதிப்பாசிரியர் ஆவார். இவர் அறிவியல் எழுத்தாளராகவும் வலைப்பதிவாளராகவும் பெயர்பெற்றவர் ஆவார். இவர் ஆசிரியரகவும் சுற்றுச்சூழல் அறிவுரைஞராகவும் பணிபுரிந்துள்ளார்.  இவர் செவ்வாய்ப் புவியியலிலும் புவிக்கிடப்பியலிலும்டாறிவியல் தொடர்பாடலிலும் அறிவியல் கல்வியிலும் ஆய்வுகள் செய்துள்ளார்.  இவர் பல்வேறு சமூக ஊடகத் தளங்களில்  அறிவியல் பர்வையவை முன்வைப்பவர். இதற்காக இவர் விண்வெளியாளரிடமும் ஆர்வலரிடமும் கலந்துரையாடுவார். முகநூலிலும் கூகுள்+ இலும் இணையக் கல்ந்துரையாடலிலும் ஈடுபடுவார்.  இவர் பிரித்தானுயா ஒலிபரப்பிலும் தேசிய கொள்கை வானொலியிலும் தோன்றி கோளியல் பற்றியும் விண்வெளித் தேட்டம் பற்றியும் உரையாற்றுவார்.

## கல்வி
இவர் ஆம்கெர்சுட்டு கல்லூரியில் புவியியலிலரிளங்கலைப் பட்டம் பெற்றார்; 2000 இல் பிரவும் பல்கலைக்கழகத்தில் கோள்புவியியலில் மூதறிவியல் பட்டம் பெற்றார்.

## வாழ்க்கைப் பணி
இவர் ஆம்கெர்சுட்டில் கலவியை முடித்ததும் 1996 முதல் 1998 வரை இல்லினாயிசு, இலேக் பாரெசுட்டுவில் உள்ள கவுண்டிரி பகற்பள்ளியில் ஆராம் வகுப்பு முதல் எட்டாம் வகுப்புவரை அறிவியல் பாடம் கற்பித்துள்ளார்.

இவர்1997 இல் கலீலியோ விண்வெளிக்கலத்தில் இருந்து பெற்ற வியாழனின் இருநிலாக்களான அயோ, ஐரோப்பா ஆகியவற்றின் படிமங்களைக் கொண்டு செய்யப்பட்ட ஒப்புருவாக்கத் திட்டத்தால் ஊக்கமும் ஆர்வமும் பெற்ற இவர்   கோள்களின் புவியியற் கட்டமைப்பைத் தன்னந்தனியாக ஆய்வு செய்ய முடிவெடுத்தார்.

### ஆராய்ச்சி

### கோளியல் கழகம்

### எழுத்துப்பணி

## ஊடகத் தோற்றங்கள்

## தகைமைகளும் விருதுகளும்

## சொந்த வாழ்க்கை
இவர் தன் கணவர் பொருளியலாளர் தாரியசு இலக்தவால்லாவுடன் இலாசு ஏஞ்சலீசில் வாழ்கிறார்.  இவர்கள் இருவரும் ஆம்கெர்சுட்டில் இளவல் பட்டப் பட்டம் படிக்கும்போது 1990 களில் முதலில் சந்தித்துள்ளனர்.  இவர்களுக்கு இரண்டு பெண்கள் உண்டு.

## மேற்கோள்கள்

## நூல்தொகை

*
*
*
*
*

## வெளி இணைப்புகள்

*
*
*
*

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:அமெரிக்கக் கோள் அறிவியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்க அறிவியல் எழுத்தாளர்கள்
பகுப்பு:அமெரிக்க வலைப்பதிவாளர்கள்
பகுப்பு:பெண் வானியலாளர்கள்
பகுப்பு:பெண் கோள் அறிவியலாளர்கள்
சி. கே. குப்புசுவாமி

**சி. கே. குப்புசாவாமி **(மார்ச் 16, 1932 ) என்பவர் இந்திய, தமிழக அரசியல்வாதி ஆவார். இவர் கோயம்புத்தூர் மாவட்டத்தில் சந்திரபுரம்த்தில் பிறந்தவராவார். இவர் தமிழ்நாட்டின் இந்திய தேசிய காங்கிரஸின் தலைவராக இருந்தவர். மேலும் கோயம்புத்தூா் மக்களவை தொகுதியின் உறுப்பினராகப் பணியாற்றினார். இவர் 8 வது, 9 வது மற்றும் 10 வது மக்களவைக்கும் தேர்ந்தெடுக்கப்பட்டார்.
 இவருக்கு கே. செளந்தாி என்ற மகளும்,  கே. பவித்திரன் என்ற பேரனும் உண்டு.

## குறிப்புகள்

பகுப்பு:10வது மக்களவை உறுப்பினர்கள்
பகுப்பு:1932 பிறப்புகள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:வாழும் மக்கள்
பகுப்பு:கோயம்புத்தூர் மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
ஜி. ஒய். கிருஷ்ணன்

**ஜி. ஒய். கிருஷ்ணன் **(அக்டோபர் 4, 1929 இல் கர்நாடகா மாநிலம், கோலார் மாவட்டம், மாதவ குரஞ்சினல்லியில் பிறந்தார்)). இவர்  இந்தியாவின் கர்நாடக மாநிலத்தில் கோலார் மக்களவைத் தொகுதியிலிருந்து 4-ஆவது மக்களவைக்கு  உறுப்பினராகத் தேர்ந்தெடுக்கப்பட்டார்.

இவர் மேலும் கோலார் மக்களவைத் தொகுதிலிருந்து 5 வது, 6 வது, 7 வது மக்களவைகளுக்கும் உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:10வது மக்களவை உறுப்பினர்கள்
பகுப்பு:1929 பிறப்புகள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:கர்நாடக அரசியல்வாதிகள்
பகுப்பு:வாழும் மக்கள்
பகுப்பு:கோலார் மாவட்ட மக்கள்
ஏ. எம். கிருஷ்ணமூர்த்தி

**ஏ.எம். கிருஷ்ணமூர்த்தி **ஒரு இந்திய அரசியல்வாதி ஆவார், 2006 ஆம் ஆண்டில் இவர் அனைத்திந்தியா அண்ணா திராவிட முன்னேற்ற கழகத்துடன் சேரும் வரை பாரதிய ஜனதா கட்சியில் உறுப்பினராக இருந்தார். 2001 முதல் 2006 வரை புதுச்சேரி மாவட்டத்திலுள்ள ஒழுக்கரை தாலுக்கிலுள்ள ரெட்டியார்ப்பாளையம் தொகுதியிலிருந்து புதுச்சேரி சட்டமன்றத்தில் உறுப்பினராகத் தேர்ந்தெடுக்கப்பட்டார். இவர் புதுச்சேரி சட்டமன்றத்தில் பாரதிய ஜனதா கட்சியின் சட்டமன்ற உறுப்பினராக மட்டுமே தேர்ந்தெடுக்கப்பட்டார்.

## மேற்கோள்கள்

பகுப்பு:புதுச்சேரியைச் சேர்ந்த அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:புதுச்சேரியைச் சேர்ந்த பாரதிய ஜனதா கட்சி அரசியல்வாதிகள்
எம். டி. லக்ஷ்மிநாராயணா

**எம். டி. லக்ஷ்மிநாராயணா** என்பவர் ஒரு இந்திய தேசிய காங்கிரஸ் அரசியல் செயற்பாட்டாளர் ஆவார். மற்றும் கர்நாடக சட்டமன்ற மேலவை உறுப்பினராக உள்ளார். இவர் சுயேச்சையாக நியமிக்கப்பட்டார்.

## குறிப்புகள்

பகுப்பு:வாழும் மக்கள்
பகுப்பு:கர்நாடக அரசியல்வாதிகள்
ஆடுதுறை சட்டமன்றத் தொகுதி

**ஆடுதுறை சட்டமன்றத் தொகுதி** (*Aduthurai Assembly constituency*) என்பது இந்திய மாநிலமான தமிழ்நாட்டிலிருந்த மாநில சட்டமன்றத் தொகுதியாகும். இந்தத் தொகுதியில் நடத்தப்பட்ட தேர்தல்கள் அவற்றில் வெற்றி பெற்றவா்களின் பட்டியல் கீழே  கொடுக்கப்பட்டுள்ளது

## சென்னை மாகாணம்

## தமிழ்நாடு

## உசாத்துணை
* 

பகுப்பு:தஞ்சாவூர் மாவட்டத்தின் நீக்கப்பட்ட சட்டமன்றத் தொகுதிகள்
அ. அருணாசலம்

**அ. அருணாசலம்** என்பவர் ஓர் இந்திய அரசியல்வாதி ஆவார். இவர் அண்ணா திராவிட முன்னேற்றக் கழகத்தை சோ்ந்தவா். மேலும்  தமிழ்நாட்டு  சட்டமன்ற உறுப்பினராக இருந்தார்.  இவர் தமிழ்நாடு சட்டமன்ற மன்றத்தில் 2001 முதல் 2006 துணை சபாநாயகராக பணியாற்றினார் 

1984 மற்றும் 2001 தேர்தல்களில் வரகூர் சட்டமன்றத் தொகுதியில் இருந்து அண்ணா திராவிட முன்னேற்ற கழக வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:பெரம்பலூர் மாவட்ட மக்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
வி. பி. பாலசுப்ரமணியன்

**வெ. ப. பாலசுப்ரமணியன்** (*V. P. Balasubramanian*) என்பவர் இந்தியாவின் தமிழ்நாட்டின் அண்ணா திராவிட முன்னேற்றக் கழகத்தை சேர்ந்த மூத்த அரசியல்வாதியும் எம். ஜி. ஆரின் நண்பரும்  ஆவார். இவர் 1980 முதல் 1984 தேர்தல்களில் வேடசந்தூர் சட்டமன்றத் தொகுதியிலிருந்து தமிழ்நாடு சட்டப் பேரவை உறுப்பினாரகத் தேர்ந்தெடுக்கப்பட்டார். மேலும் 1985 முதல் 1989 வரை காலகட்டத்தில் தமிழக சட்டமன்றத்தின் துணை சபாநாயகராகவும் பணியாற்றினார். மேலும் இவர் அனைத்திந்திய அண்ணா திராவிட முன்னேற்றக் கழகத்தின் முன்னனி தலைவராகவும் ஆலோசகராகவும் பணியாற்றியுள்ளார். இவர் 50 ஆண்டுகளாக  பல்வேறு குழுக்களுக்கும், கல்வி நிறுவனங்களுக்கும் ஆலோசகராகவும் தலைவராகவும் பணியாற்றி வந்திருக்கிறார்.

## மேற்கோள்கள்

பகுப்பு:1946 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
லாத்விய விக்கிப்பீடியா

லாத்வியம் விக்கிப்பீடியா விக்கிப்பீடிய கலைக் களஞ்சியத்தின் லாத்விய மொழி பதிப்பு ஆகும். இது 2003 ஆம் வருடம் ஜூன் மாதம் 6ஆம் தேதி உருவாக்கப்பட்டது. சுமார் 85,000 கட்டுரைகளுடன், இது தற்பொழுது விக்கிப்பீடிய பதிப்புகளில் 64 வது மிகப் பெரிய விக்கிப்பீடியப் பதிப்பு ஆகும்.  பால்டிக் மொழிகளின் விக்கிப்பீடியப் பதிப்புகளில் இரண்டாவது மிகப் பெரிய விக்கிபீடியப் பதிப்பு இது ஆகும்.
## மேற்கோள்கள்


பகுப்பு:மொழிவாரி விக்கிப்பீடியாக்கள்
பகுப்பு:லாத்வியா
அதிராம்பட்டினம் சட்டமன்றத் தொகுதி

**அதிரம்பட்டினம் சட்டமன்றத் தொகுதி** (Adirampattinam Assembly constituency) என்பது இந்தியாவின், தமிழ்நாடு மாநிலத்தில் உள்ள மாநில சட்டமன்ற தொகுதி ஆகும். இந்தத் தொகுதி 1952 முதல் 1962 வரை நடந்த மாநிலத் தேர்தல்களில் செயலில்  இருந்தது. மூன்று தேர்தல்களில் வெற்றிபெற்ற வேட்பாளர்கள் கீழே பட்டியலிடப்பட்டுள்ளனர்.

## மேற்கோள்கள்
* 

பகுப்பு:தஞ்சாவூர் மாவட்டத்தின் நீக்கப்பட்ட சட்டமன்றத் தொகுதிகள்
அம்மோனியம் சயனேட்டு

**அம்மோனியம் சயனேட்டு **(Ammonium cyanate) NH4OCN என்ற மூலக்கூற்று வாய்ப்பாட்டை உடைய கனிமச் சேர்மம் ஆகும். இது நிறமற்ற திண்மம் ஆகும். 

## அமைப்பு மற்றும் வினைகள்
இந்த உப்பின் அமைப்பானது, எக்சு கதிர் படிகவியல் ஆய்வின்படி சரிபார்க்கப்பட்டது. C−O மற்றும் C−N பிணைப்பு நீளங்களானது முறையே 1.174(8) மற்றும் 1.192(7) Å ஆக உள்ளன. இந்த நீளமானது, O=C=N− பிணைப்பு நீளத்துடன் ஒத்திசைவாக உள்ளது.  NH4+ ஆக்சிசனோடு அல்லாமல் நைட்ரசனோடு ஐதரசன் பிணைப்புகளை உருவாக்குகிறது.

இந்தச் சேர்மமானது புகழ் பெற்ற ஓலர் தொகுப்பு முறையில், ஆய்வகத்தில் தொகுக்கப்பட்ட முதல் கரிமச் சேர்மமான யூரியாவை தயாரிக்கப் பயன்பட்ட முன்னோடி கனிம வினைபடு பொருட்களில் ஒன்றாகும். 

: {NH4(OCN)} -> {(NH2)2CO}

## மேற்கோள்கள்

பகுப்பு:அமோனியம் சேர்மங்கள்
பகுப்பு:சயனேட்டுகள்
கத்தோவித்சே

**கத்தோவித்சே** (*Katowice*,) அலுவல்முறையாக **மியாஸ்தோ கத்தோவித்சே**(*Miasto Katowice*) தெற்குப் போலந்திலுள்ள ஓர் நகராகும். 2017 இல் இதன் மக்கள்தொகை 297,197 ஆகும். 2.2 மில்லியன் மக்கள்தொகை கொண்ட  சிலேசிய பெருநகரத்தின் மையமாக இது விளங்குகின்றது.  

18ஆம் நூற்றாண்டின் மத்தியில் இப்பகுதியில் மிகுந்த நிலக்கரி இருப்பு இருப்பது அறியப்பட்டதிலிருந்தே  கத்தோவித்சே ஓர் சிற்றூராக உருவாகி வளர்ந்துள்ளது. 1742இல் முதல் சிலேசியப் போரின்போது கத்தோவித்சே உள்ளிட்ட மேல் சிலேசியா புருசியாவிற்கு மாற்றப்பட்டது. கடந்த பல நூற்றாண்டுகளாக போலந்து மக்கள் மட்டுமே வசித்தவந்த இப்பகுதியில், புருசியாவுடன் இணைந்த பிறகு தொடர்ந்து, 18ஆம் நூற்றாண்டின் பிற்பகுதியில், பல செருமானிய, புருசிய கைவினைஞர்கள், வணிகர்கள், கலைஞர்கள் இங்கு குடியேறத் தொடங்கினர்.   அதேநேரத்தில் சிலேசியாவில் பல யூதர்களும் குடியேறினர். 19ஆம் நூற்றாண்டின் துவக்கத்தில் கடும் தொழில்முனைப்பு உள்ளூர் ஆலைகளையும் பண்ணைகளையும் உருமாறி எஃகாலைகளும் சுரங்கங்களும்  வார்ப்பாலைகளும் கைவினை வார்ப்பாலைகளும்  தோன்றலாயின. விரைவிலேயே வணிக நிறுவனங்கள் நிலைபெற்று நகரமும் வளரத் தொடங்கிற்று.  கத்தோவித்சே தொடர்வண்டி பிணையத்திலும் இணைக்கப்பெற்று, முதல் தொடர்வண்டி 1847இல் கத்தோவித்சேயில் நுழைந்தது.

கத்தோவித்சேயில் வளர்ந்தோங்கிய  எஃகு தொழிலுக்கு  முதலாம் உலகப் போர் நன்மையளிப்பதாக இருந்தது. செருமனியின் தோல்வியையும் சிலேசிய எழுச்சிகளையும் தொடர்ந்து மேல் சிலேசியாவையும் கத்தோவித்சேயையும் இரண்டாம் போலந்து குடியரசு கையகப்படுத்தியது. போலந்திற்கு ஆதரவாக  ஜெனீவா உடன்படிக்கையும் சிலேசிய சிறுபான்மையினரும் இருந்தனர். மே 3, 1921இல் போலிய படைத்துறை கத்தோவித்சேக்குள் நுழைந்து தங்கள் கட்டுப்பாட்டிற்குள் கொணர்ந்தனர். கத்தோவித்சே தன்னாட்சி பெற்ற சிலேசிய வொல்வொடெசிப்பின்  (1920–39) தலைநகரமானது.  கருத்து வாக்கெடுப்பிற்குப் பிறகு செருமானியர் பலர் வெளியேறத்தொடங்கினர். இருப்பினும் இரண்டாம் உலகப் போர் முடிவுறும் வரை கணிசமான செருமானியர் இங்கு வாழ்ந்து வந்தனர்.  1939இல்,  வேர்மாக்ட் நகரை கைப்பற்றி கத்தோவித்சேயும் சிலேசிய மாகாணமும்  நாட்சி ஜெர்மனியில் இணைக்கப்பட்டன. 1945இல் சனவரி 27 அன்று இந்த நகரம் முடிவாக நேசநாடுகளால் விடுவிக்கப்பட்டது.

## மேற்சான்றுகள்

பகுப்பு:போலந்தின் நகரங்கள்
மரீ ழீன் தெ இலாலந்தே

**மரீ ழீன் அமேலீ லெ பிராங்காயிசு தெ இலாலந்தே** *(Marie-Jeanne-Amélie Le Francais de Lalande)*  (பிறப்பு:ஆர்லே,–நவம்பர் 8, 1832) ஒரு பிரெஞ்சு வானியலாளரும் கணிதவியலாளரும் ஆவார்.

## வாழ்க்கை
இவர் வானியலாளராகிய ஜோசப் ஜெரோம் தெ இலாலந்தேவின்(1732-1807) சட்டப்படி ஏற்கபடாத மகளாவார்.  இவர் அவரது ஒன்றுவிட்ட பங்காளி அல்லது தந்தைவழி மாமனும் வானியலாளரும் ஆகிய மிக்கேல் லெ பிராங்காயிசு தெ இலாலந்தேவை (1776-1839)1788 இல் திருமணம் செய்துக்கொண்டார்.

இவரது தந்தையார் இந்த இளம் இணையருக்கும் வானியலில் கணக்கீடிகளும் நோக்கீடுகளும் செய்ய கற்றுக் கொடுத்தார்.

இவர் தன் தந்தையாருடன் நெருக்கமாகப் பணிஉரிந்து அவரது வெளியீடுகள் பலவற்றுக்குப் பங்களிப்புகள் செய்துள்ளார்.

இவரது அறிவியல் பெண்மணியாக விளங்கியமை கார்ல் பிரீடுரிக் காசுவின் ஓர் எடுத்துரைப்பில் இருந்து தெறியவந்துள்ளது: பிரசிய 1806 ஆம் ஆண்டு படைசார் பரப்புரையில் காசு அவருக்கு "அறிவியலில் பணிபுரிந்த பிரெஞ்சு பெண்மணியாகிய மாதம் லெ பிராங்காயிசு தெ இலாலந்தே தனக்குத் தெரியும் எனக் கூறியுள்லார்"

இவர் 1832 இல் தன் 64 ஆம் அகவையில் இறந்தார்.  இவரின் மகள் கரோலின் கரோலின் எர்ழ்செல் நினைவாகப் பெயரிடப்பட்டார். கரோலின் பிறந்த நாள், 1790 ஜனவரி 20, எர்ழ்செல் பெரிசுவில் இருந்து கட்புல வால்வெள்ளி ஒன்றைக் கண்டுபிடித்த நாளோடு ஒன்றிவிட்டது.  இவர் தன் மகனுக்கு அய்சக் நியூட்டன் பெயரை இட்டார்.

## பணி
இவர் கணக்கிட்ட *Tables horaires de marine* எனும் அட்டவணைகள், இவரது தந்தையாரின் *Abgrége de navigation historique théorique et pratique avec tables horaires* எனும்நூலில் வெளியிடப்பட்டது (1793). இந்த அட்டவணைகள் இவரது தந்தையாருக்கு தகுதிமிகு அறிஞருக்கும் கலைஞருக்குமான இலைசேயி தெசு ஆர்ட்சு (Lycée des Arts) சார்ந்த பதக்கங்களில் ஒன்றைப் பெற வழிவகுத்தது.

இவரது த்ஹந்தையாரின் 1794 முதல் 1806 வரையிலாண ஆண்டு வானியல் அட்டவணைகளில் இவரது பணி வெளியிடப்பட்டது.

இவர் 1799 இல் 10 000 விண்மீன்களுக்கான அட்டவணையை உருவாக்கினார்.

இவரது வானியல் திறமையால் பெயர்பெற்ற வானியலாளராகிய ழீன் தொமினிக் காசினியின் மகனுக்கு பிரான்சுக் கல்லூரியில் (College de France) முதல் நோக்கீட்டை வழிகாட்டும் பொறுப்பை ஈந்தது.

இவர் 1801 இல் இலாலந்தே எழுதிய *'Histoire céleste française* எனும் நூலின் இணையாசிரியர் ஆவார். இப்பணி 50,000 விண்மீன்களின் இருப்புகளைக் காட்டுகிறது.

தெ இலாலந்தே குழிப்ப்பள்ளம் இவரது நினைவாகப் பெயரிடப்பட்டது.

## மேற்கோள்கள்

## மேலும் வாசிக்க

*

பகுப்பு:1760 பிறப்புகள்
பகுப்பு:பிரெஞ்சு வானியலாளர்கள்
பகுப்பு:பிரெஞ்சுப் பெண் அறிவியலாளர்கள்
பகுப்பு:1832 இறப்புகள்
பகுப்பு:பெண் வானியலாளர்கள்
பென்னி சாக்கெட்

**பென்னி தயானி சாக்கெட்** *(Penny Diane Sackett)* (பிறப்பு: 28 பிப்ரவரி 1956) ஓர் அமெரிக்க-ஆத்திரேலிய வானியலாளரும் ஆத்திரேலியத் தேசியப் பல்கலைக்கழக வானியல், வானியற்பியல் ஆராய்ச்சிப் ப்ள்ளீயின் முன்னாள் இயக்குநரும் ஆவார். இவர் 2008 நவம்பர் முதல் 2011 மார்ச்சு வரையில் ஆத்திரேலிய முதன்மை அறிவியலாளராகவும் இருந்துள்ளார்.

## தொடக்கநிலை வாழ்க்கையும் ஆய்வுகளும்

## மேற்கோள்கள்

## வெளி இணைப்புகள்
* Canberra-based astronomer Penny Sackett named as new chief scientist (video) Australian Broadcasting Corporation, 30 September 2008.
* Open letter from the director &ndash; Professor Sackett after the destruction of Mount Stromlo observatory
* The Chief Scientist
* Office of the Chief Scientist
* Ri Aus - people in Science
* An announcement from the Chief Scientist

  

பகுப்பு:அமெரிக்க வானியலாளர்கள்
பகுப்பு:வாழும் மக்கள்
பகுப்பு:1956 பிறப்புகள்
பகுப்பு:ஆத்திரேலிய வானியலாளர்கள்
பகுப்பு:பெண் வானியலாளர்கள்
போபி வாட்டர்மன் காசு

**போபி வாட்டர்மன் காசு** *(Phoebe Waterman Haas)* (செப்டம்பர் 20, 1882&ndash;1967) முதன்முதலில் அமெரிக்காவில் 1913 இல் வானியலில் முனைவர் பட்டம் பெற்ற பெண்மணியாவார். திருமணத்துடன் இவர் தன் தொழில்முறை வாழ்க்கையை முடித்துகொண்டாலும், அமெரிக்க மாறும் விண்மீன் நோக்கீட்டாலர் கழகத்தில் ஆர்வமுடன் மக்கள் அறிவியலாளராக வானியலுக்குப் பெரும்பங்களிப்பு செய்துள்ளார். இவரது குடும்பம் போபி வாட்டர்மன் காசு பொது வான்காணகத்தை நிறுவ நிதியளித்து அதை இவரது நினைவாக பெயரிட்டது.

## வாழ்க்கை

## மேற்கோள்கள்

பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:1882 பிறப்புகள்
பகுப்பு:1967 இறப்புகள்
பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
புரோப்பியோனேட்டு

**புரோப்பியோனேட்டு** *(Propionate)* என்பது C2H5COO− என்ற வாய்ப்பாடு கொண்ட ஒர் அயனியாகும். இதை புரோப்பனோயேட்டு அயனி என்ற பெயராலும் அழைக்கிறார்கள். புரோப்பியோனிக் அமிலத்தினுடைய இணை காரம் புரோப்பியோனேட்டு ஆகும். 
புரோப்பனாயிக் சேர்மம் என்பது ஓர் எளிய உப்பாகும் அல்லது புரோப்பியோனிக் அமிலத்தினுடைய எசுத்தர் ஆகும். இச்சேர்மங்களில் புரோப்பியோனேட்டு என்பதை பெரும்பாலும் சுருக்கமாக CH3CH2CO2 என்று எழுதுவார்கள் அல்லது எளிமையாக EtCO2 என்று எழுதுவார்கள். 

புரோப்பியோனேட்டுகளும் புரோப்பெனோயேட்டுகளும் வெவ்வேறான சேர்மங்களாகும். இவற்றை ஒன்றாகக் கருதுதல் தவறாகும்.  CH2=CHCOO− என்ற வாய்ப்பாட்டைக் கொண்ட அக்ரைலேட்டுகளே பொதுவாக புரோப்பெனோயேட்டுகளாகும். அக்ரைலிக் அமிலத்தினுடைய அயனிகள் அல்லது உப்புகள் அல்லது எசுத்தர்கள் புரோப்பெனோயேட்டுகள் எனப்படுகின்றன. இவற்றை 2-புரோப்பெனோயிக் அமிலம் அல்லது அக்ரைலிக் அமிலம் என்றும் அழைக்கிறார்கள். 

குறுகிய சங்கிலி கொழுப்பு அமிலங்களாக புரோப்பியோனேட்டுகள் அறியப்படுகின்றன. உணவிலுள்ள செரிக்கப்படாத கார்போவைதரேட்டுகளை மனித குடல் மைக்ரோபயோட்டாக்கள் இத்தகைய கொழுப்பு அமிலங்களாக மாற்றுகின்றன. 
 
## உதாரணங்கள்
சோடியம் புரோப்பனோயேட்டு - Na(C2H5COO)

மெத்தில் புரோப்பியோனேட்டு - C2H5(CO)OCH3

கால்சியம் புரோப்பியோனேட்டு - Ca(C2H5CO2)2

பொட்டாசியம் புரோப்பியோனேட்டு - KC2H5CO2

பிளட்டிக்கேசோன் புரோப்பியோனேட்டு- C25H31F3O5S

## மேற்கோள்கள்

பகுப்பு:புரோப்பியோனேட்டுகள்
பகுப்பு:கார்பாக்சிலேட்டு எதிர்மின் அயனிகள்
பவய் ஏரி

**பவய் ஏரி** அல்லது **பொவாய் ஏரி**, மும்பை நகரத்தின் புறநகர் மாவட்டத்தில் உள்ள பவய் பகுதியில் உள்ள ஒரு மனிதர்களால் வெட்டப்பபட்ட ஒரு செயற்கை ஏரியாகும். மும்பை இந்திய தொழில்நுட்பக்கழகம் இந்த ஏரியி்ன் கிழக்குப் பகுதியில் அமைந்துள்ளது. இந்த ஏரி வெட்டப்பட்ட போது இதன் பரப்பளவு 2.1 ச.கி.மீ (520 ஏக்கர்கள்) ஆகவும் ஆழம் கரையோரத்தில் 3 மீட்டர் (9.8 அடி) முதல் அதிகபட்ச ஆழமாக 12 மீட்டர் (39 அடி) வரையும் இருந்தது. இந்த ஏரி நீர் காலப்போக்கில் மாசடைந்து குடிப்பதற்கு ஏற்றதல்ல என்று அறிவிக்கப்பட்டு விட்டது. தற்போது இந்த ஏரி சுற்றுலாப்பயணிகளைக் கவரக்கூடிய இடமாக உள்ளது. இந்த ஏரியிலிருந்து மித்தி ஆறு உற்பத்தி ஆகிறது.
## இதனையும் காண்க
* விகார் ஏரி

## மேற்கோள்கள்

பகுப்பு:மும்பை
பகுப்பு:மகாராட்டிராவின் ஏரிகள்
பகுப்பு:இந்திய செயற்கை ஏரிகள்
பகுப்பு:மும்பையின் புவியியல்
திருகு வெட்டுப் புதிர்

thumb|ஜிக்சா புதிரை விளையாடுபவர்
**திருகு வெட்டுப் புதிர்** அல்லது **ஜிக்சா புதிர்** (**jigsaw puzzle**) என்பது ஒழுங்கற்ற துண்டுகளை பொருத்தமான இடத்தில் சேர்க்கும் ஒரு புதிராகும். ஒவ்வொரு துண்டிலும் ஒரு பெரிய படத்தின் சிறு பகுதி இருக்கும்; இவற்றின் அனைத்து வில்லைகளையும் முழுமையாக கோர்த்து முழு படத்தையும் உருவாக்கும்போது புதிர் முடிவடைகிறது. சில சந்தர்ப்பங்களில், இதைவிட கூடுதலாக மேம்பட்ட வகைப் புதிர்களாக கோளவகைப் புதிர் மற்றும் ஒளியியற் கண்மாயம் காட்டும் புதிர்கள் போன்றவை சந்தைக்கு வருகின்றன.

திருகு வெட்டுப் புதிர்களானது துவக்கத்தில் சிறிய மரத்துண்டுகளை வெட்டி, அவற்றை ஒன்று சேர்த்து ஒரு செவ்வக வடிவப் பலகை ஓவியமாக உருவாக்கும் வகையில் உருவாக்கப்பட்டன.  திருகு வெட்டுப் புதிருக்கான துண்டுகளை ஒடுங்கு இழைவாளைக் (fretsaw) கொண்டு வெட்டப்பட்டன. இதனாலேயே இதற்கு  ’ஜிக்சா’ என்ற பெயர் உருவானது.  1760 இல் இலண்டனைச் சேர்ந்த நிலப்படவரை கலைஞரும், செதுக்குப் பணியாளருமான ஜான் ஸ்பில்ஸ்பரி என்பவர் வரைபடத்தை வைத்து வணிகரீதியாக திருகு வெட்டுப் புதிரை உருவாக்கினார். முதலில் மரத்தால் செய்யப்பட்ட புதிர்கள்பிற்காலத்தில் அட்டைகளில் வடிவமைக்கப்பட்டன.

திருகு வெட்டுப் புதிர்களில் பொதுவாக இயற்கைக் காட்சிகள், கட்டிடங்கள், மலைகள், கோட்டைகள் போன்ற படங்களைக் கொண்டே வடிவமைக்கப்பட்டு வருகின்றன. எனினும், எந்தவிதமான படமும் இந்தப் புதிரை உருவாக்க பயன்படுத்தலாம்; சில நிறுவனங்கள் தனிப்பட்ட ஒளிப்பட்களைக் கொண்டு புதிர்களை உருவாக்குகின்றன.

## மேற்கோள்கள்

## வெளி இணைப்புகள்
* கண்டுபிடிப்புகளின் கதை: ஜிக்சா புதிர்
* Jigsaw-puzzle.org at Wayback Machine (Nov. 2000)
* Jigsaw puzzle resources 
* I'm a puzzle - Tool for creating online jigsaw puzzles
* Free Online Jigsaw puzzles 
* Jigsaw Puzzles Wiki - Database for jigsaw puzzles with many pictures

பகுப்பு:புதிர்கள்
பகுப்பு:விளையாட்டுகள்
வெளிர்சிவப்பு வெள்ளையன்

**வெளிர் சிவப்பு வெள்ளையன்** (*Colotis amata*) என்பது ஆசியா மற்றும் ஆப்பிரிக்கா போன்ற பகுதிகளில் காணப்படும் வெள்ளையன்கள் குடும்பத்தைச் சேர்ந்த வண்ணத்துப்பூச்சி ஆகும்.

## தோற்றம்
thumb|left|ஆண் மற்றும் பெண்
சிறகளவு 3.5 செமீ முதல் 5 செமீ வரை இருக்கும். ஆண் மற்றும் பெண் பூச்சிகளில் சிறகின் மேற்புறம் வெளிர் சிவப்பு நிறத்துடன் காணப்படும். முன்சிறகின் மேற்புறத்தில் வெளி விளிம்பு பகுதியானது வெளிர் சிவப்பு நிற புள்ளிகளுடன் கூடிய கருப்பு நிற பட்டைகளை கொண்டிருக்கும். முன் மற்றும் பின்சிறகானது சிறகின் கீழ்ப்புறத்தில் வெளிர் மஞ்சள் நிறத்தில் சில வெளிர் சிவப்பு நிற புள்ளிகளை கொண்டிருக்கும்.

## நடத்தை
*நிலத்தையொட்டி திறனில்லாமல் சிறகடித்து பறக்கக்கூடியவை.
*பூக்களில் குறைவாகவே அமரும். இலைகளில் சிறகு பகுதியளவு விரிந்த நிலையில் வெயில் காயும்.
*வறண்ட மற்றும் கடலோர பகுதிகளில் அதிகமாக காணப்படும்.
*உயரம் குறைந்த பகுதிகளில் இவற்றின் உணவு   தாவரங்கள் உள்ள பகுதிகள் இவற்றின் முக்கிய வாழிடமாகும்.

## உசாத்துணை

## வெளி இணைப்புகள்
* 
* Small Salmon Arab

பகுப்பு:வெள்ளையன்கள் (பட்டாம்பூச்சிக்குடும்பம்)
ஆர்த்தோஎசுத்தர்

**ஆர்த்தோஎசுத்தர்** *(Orthoester)* என்பது கரிம வேதியியலில் RC(OR′)3 என்ற வாய்ப்பாட்டைக் கொண்ட ஒரு வேதி வினைக்குழுவைக் குறிக்கும். இதில் மூன்று ஆல்காக்சி குழுக்கள் ஒரு கார்பன் அணுவுடன் இணைக்கப்பட்டிருக்கும். நிலைப்புத்தன்மையற்ற ஆர்த்தோகார்பாக்சிலிக் அமிலங்கள் முழுமையான முழுமையாக ஆல்க்கைலேற்றம் அடைவதால் ஆர்த்தோ எசுத்தர்கள் விளைபொருளாகத் தோன்றுகின்றன. இவற்றின் மூலப்பொருளான ஆர்த்தோ கார்பாக்சிலிக் அமிலத்திலிருந்து ஆர்த்தோ எசுத்தர் என்ற பெயர் வருவிக்கப்படுகிறது. எத்தில் ஆர்த்தோ எசுத்தர் (CH3C(OCH2CH3)3)ஆர்த்தோ எசுத்தருக்கு ஓர் எளிய உதாரணமாகும். மிகச் சரியாக இச்சேர்மத்திற்கு பெயரிடுவது எனில் இதை 1,1,1-டிரையெத்தாக்சியெத்தேன் என்று பெயரிட வேண்டும். கரிமத் தொகுப்பு வினைகளில் ஆர்த்தோ எசுத்தர்கள் எசுத்தர்களுக்கான பாதுகாப்புக் குழுக்களாகப் பயன்படுத்தப்படுகின்றன.

## தொகுப்புமுறை தயாரிப்பு
பொருத்தமான ஒரு வினையூக்கியின் முன்னிலையில் நைட்ரைல்கள் ஆல்ககால்களுடன் வினைபுரிந்து ஆர்த்தோ எசுத்தர்களைக் கொடுக்கின்றன. இவ்வினை பின்னெர் வினை என்று அழைக்கப்படுகிறது. 
:RCN  +  3 R′OH  &rarr;  RC(OR′)3  +   NH3 
## வினைகள்
### நீராற்பகுப்பு வினை
மிதமான நீர்த்த அமிலங்களால் ஆர்த்தோ எசுத்தர்கள் நீராற்பகுக்கப்பட்டு எசுத்தர்கள் உருவாகின்றன. 
: RC(OR′)3 + H2O &rarr; RCO2R′ + 2 R′OH
உதாரணமாக, மும்மெத்தில் ஆர்த்தோபார்மேட்டு (CH(OCH3)3) அமிலதன்மையான வினையில் நீராற்பகுக்கப்பட்டு மெத்தில் பார்மேட்டு மற்றும் மெத்தனால் ஆகியவற்றைக் கொடுக்கிறது. மேலும் காரத்தன்மையுடன் தொடர்ந்து நீராற்பகுப்படைந்து பார்மிக் அமிலம் மற்றும் எத்தனால் ஆகியவற்றின் உப்புகளாக உருவாகின்றது

:.

### யான்சன் கிளெய்சன் மறுசீரமைப்பு வினை
டிரையெத்தில் ஆர்த்தோ அசிட்டேட்டு போன்ற புரோட்டானேற்ற நீக்க ஆல்பா கார்பன் கொண்டுள்ள ஆர்த்தோ எசுத்தருடன் அல்லைலிக் ஆல்ககால் வினைபுரிந்து γ,δ- நிறைவுறா எசுத்தரைக் கொடுக்கிறது 

:.
### போட்ராக்சு-சிச்சிபாபின் ஆல்டிகைடு தொகுப்பு வினை
போட்ராக்சு-சிச்சிபாபின் ஆல்டிகைடு தொகுப்பு வினையில் ஆர்த்தோ எசுத்தர் ஒன்று கிரிக்னார்டு வினைப்பொருளுடன் வினைபுரிந்து ஓர் ஆல்டிகைடைத் தருகிறது. இவ்வினை பார்மைலேற்ற வினைக்கு ஓர் எடுத்துக்காட்டாகும். 
:
## பயன்
### பாதுகாப்புப் பொருளாக

மும்மெத்தில் ஆர்த்தோ அசிட்டேட்டு, மூயெத்தில்  ஆர்த்தோ அசிட்டேட்டு இரண்டும் கரிமத் தொகுப்பு வினைகளில் பொதுவாக வினைப்பொருள்களாகப் பயன்படுகின்றன. 
(4-மெத்தில்-2,6,7-டிரையாக்சோ-பைசைக்ளோ[2.2.2]ஆக்டேன்-1-ஐல்) என்ற பைசைக்ளிக் சேர்மம் பாதுகாப்புக் குழுவுக்கு மற்றொரு உதாரணமாகும். இலூயிசு அமிலங்கள் முன்னிலையில் செயலாக்க கார்பாக்சிலிக் அமிலங்கள் மீது 3-மெத்தில் ஆக்சிடென்-3-ஐல் வினைபுரிவதால் இப்பாதுகாப்புக் குழு உருவாகிறது. எலியசு யேம்சு கோரி இவ்வினையை உருவாக்கினார். காரநிலைப்புத்தன்மை கொண்ட இக்குழுவை மிதமான நிபந்தனைகளுக்கு உட்படுத்தி இரண்டு படிநிலைகளில் பிளக்க முடியும். மிதமான அமில நீராற்பகுப்பில் டிரிசு(ஐதராக்சிமெத்தில்)ஈத்தேன் உருவாகி பின்னர்  நீரிய கார்பனேட்டு கரைசலில் மீண்டும் இது பிளவுபடுகிறது . 
### பலபடி வேதியியலில்
பல்லாக்சோ எசுத்தர்களிலும் ஒருபடிகளை விரிவாக்குவதிலும் ஆர்த்தோ எசுத்தர்கள் பயன்படுத்தப்படுகின்றன.

## மேற்கோள்கள்

பகுப்பு:ஆர்த்தோ எசுத்தர்கள்
டியேகோ கொஸ்டா

**டியேகோ ட சில்வா கொஸ்டா** (*Diego da Silva Costa*,, ; பிறப்பு அக்டோபர் 7, 1988) தொழில்முறை காற்பந்தாட்ட வீரர். இவர்  அடிப்பானாக எசுப்பானிய காற்பந்துக் கழகமான  அத்லெடிகோ மாட்ரிட்டிலும்  எசுப்பானிய தேசிய அணியிலும் ஆடுகிறார். இவரது முதன்மை பண்புக்கூறுகளாக  உடல்திறம், கோல் அடிப்பது மற்றும் பந்தை தன்வசம்  வைத்திருப்பது ஆகியனவென்று விளையாட்டு நிபுணர்கள் கருதுகின்றனர்.> எதிராளிகளுடன் நேரெதிர் மோதல்களில் ஈடுபட்டதாகப் பலமுறை தண்டிக்கப்பட்டுள்ளார்.

இவர் தன் விளையாட்டு வாழ்வுப் பயணத்தை போர்த்துக்கல்லின் பிராகா விளையாட்டுக் கழகத்திலும்  பெனாபீல் காற்பந்துக் கழகத்திலும் துவங்கினார். 2007ஆம் ஆண்டில்  அத்லெடிகோ மாட்ரிட் கழகத்திற்காக விளையாட ஒப்பந்தம் செய்யப்பட்டார். இங்கிருந்து பிராகா, செல்ட்டா விகோ, ஆல்பாசெட் கழகங்களுக்கு ஆட கடனாக அனுப்பப்பட்டார். 2009இல் ரியல் வல்லாடோலிடு கழகத்திற்கு விற்கப்பட்டார். அடுத்த பருவத்தில் மீண்டும் அத்லெடிகோவிற்கு ஆடத் தொடங்கினார்; அவ்வணியில் முதன்மை அணியாளராக 27 கோல்களை அடித்துள்ளார். பின்னர் செல்சீ கழகத்தில்  £32&nbsp;மில்லியனுக்கு ஒப்பந்தம் செய்யப்பட்டார். இங்கிலாந்தில் தனது முதல் பருவத்திலேயே 21 கோல்கள் அடித்து  இங்கிலீஷ் பிரீமியர் லீக் கூட்டிணைவுக் கோப்பைகளை வெல்ல உதவினார்; 2017இல் செல்சீ மற்றுமொரு கூட்டிணைவு கோப்பை வெல்லவும் முதன்மைப் பங்காற்றினார்.

பன்னாட்டளவில் கொஸ்டா தனது பிறந்த நாடான  பிரேசிலுக்கு 2013இல் இருமுறை ஆடியுள்ளார். பின்னர் இவர் எசுப்பானியாவிற்காக ஆட விழைந்தபோது செப்டம்பர் 2013இல் இவருக்கு எசுப்பானிய குடியுரிமை வழங்கப்பட்டது. எசுப்பானியாவிற்காக முதலில் மார்ச் 2014இல் ஆடினார்.  2014, 2018 உலகக்கோப்பை காற்பந்து போட்டிகளில் எசுப்பானியாவிற்காக ஆடியுள்ளார்.

## மேற்கோள்கள்

## வெளி இணைப்புகள்

*செல்சீ தன்விவரம்
*அத்லெடிகோ மாட்ரிட் தன்விவரம் 

பகுப்பு:1988 பிறப்புகள்
பகுப்பு:பிரேசிலின் விளையாட்டு வீரர்கள்
பகுப்பு:எசுப்பானிய கால்பந்தாட்ட வீரர்கள்
பகுப்பு:2018 உலகக்கோப்பை காற்பந்து வீரர்கள்
கோவிந்தநல்லூசேரி

**கோவிந்தநல்லூசேரி**, தஞ்சாவூர் மாவட்டம் , பாபநாசம் தாலுக்காவில் உள்ள ஒரு கிராமம் ஆகும்

## விளக்கப்படங்கள்
2001 மக்கள் தொகை கணக்கெடுப்பின்படி, கோவிந்தநல்லூசேரி மொத்த மக்கள் தொகையில் 3088 பேர் உள்ளனர். இதில்1542 ஆண்களும் 1546 பெண்களும் உள்ளனர். பாலின விகிதம் 1003. கல்வியறிவு விகிதம் 65.64 ஆகும்.

## குறிப்புகள்

* 
பகுப்பு:தஞ்சாவூர் மாவட்டத்திலுள்ள கிராமங்கள்
த ஈகுவலைசர் (திரைப்படம்)

**த ஈகுவலைசர்**  (***The Equalizer***) என்பது  2014 ஆண்டைய அமெரிக்க  அதிரடி திரில்லர் திரைப்படமாகும்.  ரிச்சர்ட் வென்க் எழுத,  அன்ட்ரோன் ஃப்குவா இயக்கியுள்ளார். இப்படமானது இதே பெயரில் 1980 களில் வெளிவந்த தொலைக்காட்சி தொடரை அடிப்படையாகக் கொண்டது. இப்படத்தில் டென்செல் வாஷிங்டன்,  மார்டன் செக்கோகஸ், சோலோ கிரேஸ் மோரேட்ஸ், டேவிட் ஹார்பர், புல் புல்மேன், மெலிசா லியோ ஆகிய நட்சத்திரங்கள் நடித்துள்ளனர்.

படத்தின் முதன்மைப் படப்பிடிப்பானது 2013 இல் மாசச்சூசெட்சில் தொடங்கியது. படத்தின் சிறப்புக் காட்சியானது  2014 செப்டம்பர் 7 அன்று டோரன்டோ சர்வதேச சர்வதேச திரைப்பட விழாவில் திரையிடப்பட்டது. உலக அளவில் செப்டம்பர் 26 அன்று வெளியிடப்பட்டது.

இந்தத் திரைப்படம் விமர்சகர்களிடமிருந்து கலவையான விமர்சனங்களைப் பெற்றது, விமர்சகர்கள் காட்சியமைப்பு, நடிப்பு, ஒலிப்பதிவு அதிரடி காட்சிகளை பாராட்டினார், என்றாலும் படத்தில் இடம்பெற்ற  வன்முறை, கதை மற்றும் திரைக்கதை போன்றவற்றை விமர்சித்தனர். இருப்பினும், படமானது உலகளாவில்  $ 192 மில்லியனுக்கும் கூடுதலாக வசூலித்து வணிக ரீதியாக வெற்றியடைந்தது. இப்படத்தின் அடுத்த பாகமானது 2018 சூலை 20 அன்று வெளியாவதாக உறுதிபடுத்தப்பட்டுள்ளது.
## கதைச்சுருக்கம்
ராபட் மெக்கால் என்ற ஒரு முன்னாள் சிஐஏ உளவாளி, தன் மனைவியின் இறப்பிற்குப் பிறகு தன் அடையாளங்களை மறைத்து, அமைதியான வாழ்க்கை வாழ முயல்கிறார். இதற்கிடையில் ஒரு அப்பாவி பெண்ணிற்கு உதவப்போவதால் உருசிய மாபியாக்களாலும், ஊழலில் திளைக்கும் அமெரிக்க காவல் துறையினராலும் துன்பத்துக்கு உள்ளாக்கப்படுகிறார். இதையடுத்து நாயகன் அதிரடி விளையாட்டை விளையாட்டுக்குத் திரும்புகிறார்.
## மேற்கோள்கள்

பகுப்பு:2014 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
அத்திகோட்டை

thumb|அய்யனார் குளம், கண்ணுக்கினிய சூரியன் மறையும் தருணத்தில் மேற்கு திசையிலிருது எடுக்கப்பட்ட புகைப்படம் (குளம்).
thumb|அய்யனார் குளக்கரையில் குதிரை சிற்பங்கள் .  அய்யனார் குளம்.
**ஆத்திக்கோட்டை ** (*Athikkottai *), தமிழ்நாட்டின் தஞ்சாவூர் மாவட்டத்தில் உள்ள பட்டுக்கோட்டை  நகரத்திலிருந்து 3 கி.மீ தூரத்தில் உள்ள ஒரு கிராமமாகும். இக்கிராமமானது , பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும்.இது முசுகுந்தன் சமூகத்தின் 36 கிராமங்களில் ஒன்றாகும்.அத்திகோட்டை அமைத்துள்ள ஸ்ரீ காமாட்சி அம்மன் உடனுறை ஏகாம்பரேஸ்வரர் திருக்கோயில் மிகவும் புகழ் பெற்றதாகும்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
சுதேச சமஸ்தானங்களின் இணைப்பு ஒப்பந்தம்

**சுதேச சமஸ்தானங்களின் இணைப்பு ஒப்பந்தம்** (*Instrument of Accession*)  1935 இந்திய அரசுச் சட்டத்தின் படி, இந்திய சுதேச மன்னராட்சிப் பகுதிகள், இந்தியப் பிரிவினைக்குப் பின் விடுதலையான இந்தியா அல்லது  பாக்கித்தான் நாடுகளின் இணைப்பதற்கான ஒப்பந்தம் ஆகும். இந்த ஒப்பந்தம், 1935 இந்திய அரசுச் சட்டத்தின் நீட்சியாகும்.

## பின்னணி
இந்தியா மற்றும் பாகிஸ்தான் நாடுகள் விடுதலை பெறுவதற்கு முன், பிரித்தானிய இந்தியாவின் ஆட்சியில் 565  மன்னராட்சிப் பகுதிகள் எனும் சுதேச சமஸ்தானங்கள், துணைப்படைத் திட்டத்தை ஏற்றுக் கொண்டு தன்னாட்சியுடன் ஆண்டனர்.

ஆகஸ்டு 1947ல் இந்தியப் பிரிவினையின் போது, 1935 இந்திய அரசுச் சட்டத்தின் படி, செய்து கொண்ட இணைப்பு ஒப்பந்தப்படி, சுதேச சமஸ்தானங்கள், இந்தியா அல்லது பாகிஸ்தான் நாட்டுடன் இணைந்து கொள்ளலாம் என ஒப்புக்கொள்ளப்பட்டது.

## புதிய நாடுகளுடன் சுதேச சமஸ்தானங்கள் இணைதல்
தற்கால இந்தியப் பகுதியில் இருந்த சுதேச சமஸ்தானங்கள் அனைத்தும் இந்தியாவுடன் இணைந்தது. ஆனால் ஜம்மு காஷ்மீர் இராச்சியம் மட்டும் இந்தியா அல்லது பாகிஸ்தான் நாடுகளுடன் இணையாது தனித்து செயல்பட முடிவெடுத்தது. இதனை பயன்படுத்திக் கொண்ட பாகிஸ்தான் இராணுவம், ஜம்மு காஷ்மீர் இராச்சியத்தின் மேற்கில் உள்ள ஆசாத் காஷ்மீர் மற்றும் வடக்குப் பகுதிகளை ஆக்கிரமித்துக் கொண்டது. இதனால் ஜம்மு காஷ்மீர் மன்னர் ஹரி சிங் 26 அக்டோபர் 1947ல் இந்தியாவுடன் ஜம்மு காஷ்மீர் இராச்சியத்தை இணைக்கும்  ஜம்மு காஷ்மீர் இணைப்பு ஒப்பந்தத்தில் மன்னர் ஹரி சிங் மற்றும் இந்தியப் பிரதமர் ஜவகர்லால் நேரு கையொப்பம் இட்டனர். இந்த ஒப்பந்தத்திற்கு, இந்தியத் தலைமை ஆளுநர் மவுண்ட்பேட்டன் பிரபு  27 அக்டோபர் 1947ல் அனுமதி அளித்தார்.  அதன் படி ஜம்மு காஷ்மீர் இராச்சியத்தின் பாதுகாப்பு இந்தியாவின் கையில் வழங்கப்பட்டது.

## இதனையும் காண்க
*   ஜம்மு காஷ்மீர் இணைப்பு ஒப்பந்தம்
*   இந்திய மன்னராட்சி அரசுகளின் பட்டியல்
* இந்திய அரசுச் சட்டம், 1935
## மேற்கோள்கள்

## வெளி இணைப்புகள்
* An Accession Document filled out for Jammu and Kashmir State 
* Instrument of Accession of Jammu and Kashmir in text mode 

பகுப்பு:இந்திய வரலாறு
பகுப்பு:சட்ட ஆவணங்கள்
பகுப்பு:சம்மு காசுமீரின் வரலாறு